stanford-oval/wikipedia huggingface dataset:
רפאל נחמן הכהן
משפחתו > עץ משפחה

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 | 25 | 26 | 27 | 28 | 29 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   |   |   |   |   |   |   |   |   |   | ברוך שלום כהן | ברוך שלום כהן | ברוך שלום כהן | ברוך שלום כהן | ברוך שלום כהן | ברוך שלום כהן |  |  |  |  |  |  |  |  |  |  |  |  |  |  |
|   |   |   |   |   |   |   |   |   |   | ברוך שלום כהן | ברוך שלום כהן | ברוך שלום כהן | ברוך שלום כהן | ברוך שלום כהן | ברוך שלום כהן |  |  |  |  |  |  |  |  |  |  |  |  |  |  |
|   |   |   |   |   |   |   |   |   |   |   |   |   |   |   |   |   |   |   |   |   |   |  |  |  |  |  |  |  |  |
|   |   |   |   |   |   |   |   |   |   |   |   |   |   |   |   |   |   |   |   |   |   |  |  |  |  |  |  |  |  |
|  |  |   |   | רפאל נחמן הכהן | רפאל נחמן הכהן | רפאל נחמן הכהן | רפאל נחמן הכהן | רפאל נחמן הכהן | רפאל נחמן הכהן |   |   |   |   |   |   | מיכאל כהן | מיכאל כהן | מיכאל כהן | מיכאל כהן | מיכאל כהן | מיכאל כהן |  |  |  |  |  |  |  |  |
|  |  |   |   | רפאל נחמן הכהן | רפאל נחמן הכהן | רפאל נחמן הכהן | רפאל נחמן הכהן | רפאל נחמן הכהן | רפאל נחמן הכהן |   |   |   |   |   |   | מיכאל כהן | מיכאל כהן | מיכאל כהן | מיכאל כהן | מיכאל כהן | מיכאל כהן |  |  |  |  |  |  |  |  |
|   |   |   |   |   |   |   |   |   |   |   |   |   |   |   |   |   |   |   |   |  |  |  |  |  |  |  |  |  |  |
|   |   |   |   |   |   |   |   |   |   |   |   |   |   |   |   |   |   |   |   |  |  |  |  |  |  |  |  |  |  |
| יואל כהן | יואל כהן | יואל כהן | יואל כהן | יואל כהן | יואל כהן |   |   | חסיה פריז | חסיה פריז | חסיה פריז | חסיה פריז | חסיה פריז | חסיה פריז |   |   | סלווה חיטריק | סלווה חיטריק | סלווה חיטריק | סלווה חיטריק | סלווה חיטריק | סלווה חיטריק |   |   | אהרן חיטריק | אהרן חיטריק | אהרן חיטריק | אהרן חיטריק | אהרן חיטריק | אהרן חיטריק |
| יואל כהן | יואל כהן | יואל כהן | יואל כהן | יואל כהן | יואל כהן |   |   | חסיה פריז | חסיה פריז | חסיה פריז | חסיה פריז | חסיה פריז | חסיה פריז |   |   | סלווה חיטריק | סלווה חיטריק | סלווה חיטריק | סלווה חיטריק | סלווה חיטריק | סלווה חיטריק |   |   | אהרן חיטריק | אהרן חיטריק | אהרן חיטריק | אהרן חיטריק | אהרן חיטריק | אהרן חיטריק |
|   |   |   |   |   |   |   |   |   |   |   |   |   |   |  |  |  |  |  |  |  |  |  |  |  |  |  |  |  |  |
|   |   |   |   |   |   |   |   |   |   |   |   |   |   |  |  |  |  |  |  |  |  |  |  |  |  |  |  |  |  |
| מאיר פריימן | מאיר פריימן | מאיר פריימן | מאיר פריימן | מאיר פריימן | מאיר פריימן |   |   | זלטה | זלטה | זלטה | זלטה | זלטה | זלטה |   |   | ישעיהו הרצל | ישעיהו הרצל | ישעיהו הרצל | ישעיהו הרצל | ישעיהו הרצל | ישעיהו הרצל |  |  |  |  |  |  |  |  |
| מאיר פריימן | מאיר פריימן | מאיר פריימן | מאיר פריימן | מאיר פריימן | מאיר פריימן |   |   | זלטה | זלטה | זלטה | זלטה | זלטה | זלטה |   |   | ישעיהו הרצל | ישעיהו הרצל | ישעיהו הרצל | ישעיהו הרצל | ישעיהו הרצל | ישעיהו הרצל |  |  |  |  |  |  |  |  |
ספריו

מאחורי מסך הברזל - סיפורי מאסריו וגלותו, אוטוביוגרפיה, מהדורה שלישית: תשמ"ג כפר חב"ד, על ידי נכדתו שרה טייכמן
ליובאוויטש וחייליה - חלק ראשון - זכרונות על לובביץ', הישיבה בעיירה ואישים שונים מהוויי המקום. חלק שני - רשימה של ה'תמימים' - הבחורים שלמדו בישיבה.
שמועות וסיפורים - 3 כרכים, סיפורים על אדמו"רי וחשובי חסידי חב"ד. נכתבו בהוראת הרבי מלובביץ'. הכהן הוציא לאור את הסדרה בה'תשמ"ז (1987), ולאחר פטירתו יצאו במהדורה מחודשת על ידי חתנו, יצחק גינזבורג. מהדורה נוספת, בת שני כרכים, יצאה בה'תשע"ד (2014) בהוצאת ספרים מעיינותיך ובה נוספו קורות חייו בהקדמה. ומהדורה נוספת, "שמועות וסיפורים לילדים" הוציאה נכדתו פרדי ברוד.
שיחות קודש - קטעים משיחותיו של רבי יוסף יצחק שניאורסון מחב"ד מחולקים לפי נושאים ומתורגמים מיידיש.
לקריאה נוספת

אחים אהובים - ספר הסוקר את פעילותו בהפצת יהדות ברוסיה הסובייטית (יחד עם אחיו מיכאל יהודה לייב כהן) (באנגלית)
זליג אשכנזי, חשיפת תיק החקירה הסובייטי, של רפאל (פולע) כהן, שבועון כפר חב"ד, גיליון 1746, אדר תשע"ח, עמודים 28–37
הערות שוליים

1 2 3  זליג אשכנזי, תיק החקירה של רפאל (פולע) כהן, שבועון כפר חב"ד, גיליון 1746, אדר תשע"ח, עמודים 28–37
↑  שאול כהנא, ‏התרגשות: ה'חוזר' האגדי של הרבי מליובאוויטש יגיע לבנייני האומה, באתר כיכר השבת, ט"ז בכסלו תשע"ח - 04.12.17
↑  היסטוריה: ה'חוזר' נפגש עם ראשי ישיבת פונוביז' ● וידאו ברוך דב פוברסקי: "אני לא יכול לשכוח את אביכם"
↑  אשכנזי ציטט אותו רבות, מובא בספר שנדפס על ידי בנו לאחר פטירתו, יוסף אשכנזי, "הרב מרדכי שמואל אשכנזי", כפר חב"ד, תשע"ז, הוצאת חזק
↑  מוזכר כאן
↑  כרטיס קברו באתר הר הזתים
1 2  אודותיו ואודותיה ראה: שרה טייכמן, ברוך אומר ועושה, תשס"ה, כפר חב"ד
↑  שרה טייכמן, איך נפלו גיבורים
↑  אודותיו ראה: יצחק גאנזבורג, חייל בשירות הרבי, תש"ס, ניו יורק
↑  בעלה הראשון שנפטר
↑  בעלה השני הנוכחי
↑  'שמועות וסיפורים' גם לילדים, באתר www.shturem.net
| --- | --- |
בקרת זהויות :  NLI: 987007304904005171  ISNI: 0000 0000 8346 2905  LCCN: n88267378  VIAF: 107511746   WorldCat (עם VIAF): 107511746
רון לופטין

| --- | --- |

 לידה:  24 במרץ 1983 (בן 41) ראשון לציון, ישראל 
 מדינה:  ישראל 
 השכלה:  אוניברסיטת צ'פמן  המסלול האקדמי המכללה למינהל 
 
רון לופטין (נולד ב-24 במרץ 1983 בראשון לציון), הוא אמן חושים, מנחה טלוויזיה ואיש בידור ישראלי, המתמחה במנטליזם ומנחה מופעים על חושיים.
ביוגרפיה

לופטין נולד גדל והתחנך בראשון לציון. בין השנים 1989-1995, למד בבית ספר יסודי חביב, משם המשיך אל חטיבת ביניים "זלמן ארן" ובשנת 2001 סיים את לימודי התיכון בבית ספר רביבים. במסגרת לימודיו במגמת קולנוע וטלוויזיה, הפיק וביים יחד עם עוז זהבי את סרט הגמר "לדוד בהוקרה", שזכה במקום הראשון בתחרות הארצית של פסטיבל חיפה ליוצרים צעירים והשתתף בפסטיבל הקולנוע בירושלים.
בשנת 2007, סיים בהצלחה יתרה לימודי תואר ראשון בקולנוע באוניברסיטת צ'פמן (באנגלית: Chapman University) שבקליפורניה, ארצות הברית.
בשנת 2012, סיים בהצטיינות תואר שני MBA במנהל עסקים, במסלול האקדמי המכללה למנהל.
בשנת 2014, הקים את החטיבה הדיגיטלית בבית הספר למנהל עסקים של המסלול האקדמי במכללה למנהל ראשון לציון ומשמש מאז ועד היום כמרצה אורח בחוג לדיגיטל.
שנות התשעים

בשנת 1993, שיחק לופטין במחזמר "פיטר פן" של התיאטרון הקלאסי וגילם את הילד מייקל, יחד עם יפה גבאי, שמיל בן-ארי ויוסי סגל. את דרכו המקצועית כקוסם, החל בשנת 1994 אז הכירו אותו כ"רון הקוסם הצעיר" ובמקביל התקבל לופטין לאגודה לקידום אמנות הקסמים בישראל, כשהוא בן 11 בלבד.
בשנת 1996, התקבל לאיגוד הקוסמים הבינלאומי - האמריקאי (SAM) ואף זכה במקום הראשון בתחרות הקוסמים הארצית מטעם האגודה לקידום אמנות הקסמים בישראל, זכייה שהפכה אותו לקוסם הצעיר ביותר בישראל, שהתמודד בתחרויות קוסמים לבוגרים וסוקר רבות על ידי התקשורת הכתובה, בין היתר בעיתון היומי של ידיעות אחרונות צוין כי "הקוסם בן ה-14 הביס בוגרים ומנוסים ממנו בתחרות הארצית!".
באותן השנים, השתתף לופטין בתוכניות טלוויזיה רבות ("המעגל" עם דן שילון, שם הוכתר "כאלוף ישראל בקסמים", חינוכית 23, חדשות 10 ועוד) וסוקר רבות על ידי התקשורת הכתובה ("הקוסם הכי טוב בארץ מפוצץ אולמות בגיל 14" מעריב לנוער) וכונה "כילד הפלא" של אותה התקופה.
המאה ה-21

בשנת 2003, הופיע בבית השגריר הישראלי בלונדון וב-2008, בחסות הסוכנות היהודית, יצא לסיבוב הופעות בארצות הברית. בשנת 2015, הוציא יחד עם חזי דין קופסת קסמים לילדים - ללימוד קסמים בקלפים וטלפתיה ובשנת 2021 הוציא קופסה נוספת כזו. בשנת 2012, השתתף בתוכנית "מי יפיל את המאסטר" של הזכיינית רשת.
החל משנת 2019, כותב לופטין טור אישי במעריב בנושא אמנות חושים, בשם "אמנות חושים – אמנות או שרלטנות?". בחודש ספטמבר 2020 עלתה לאוויר התוכנית "בית הספר לקוסמים" בערוץ זום לצופי YES, בה לופטין קיבל תפקיד ראשי. בעונה הראשונה של התוכנית שודרו 12 פרקים. בהמשך שודרה התוכנית גם ב-HOT, בסלקום TV ובפרטנר TV.
ב-21 במרץ 2021 עלתה התוכנית "אין מצב" בכיכובו של לופטין, שעוסקת בתופעות בעולם העל-חושי; טלפתיה, תת-מודע, שפת גוף ותופעות אחרות. ב-28 בנובמבר באותה השנה עלתה העונה השנייה של התוכנית.
מ-2021 מופיע לופטין באופן קבוע בכנסים, תערוכות ואירועים בארץ ובעולם. בין עיקרי פעילותו הוא מלווה חברות מובילות, כמו אפל, אלביט, כמנחה כנסים (באנגלית מוכר בשם MC או "Master of ceremonies") שהן מארגנות.
ב-2022 הופיע לופטין בארמונו של יורש העצר של אמירות ראס אל-ח'ימה, איחוד האמירויות הערביות לרגל יום הולדתו ה-34. עונתה השלישית של התוכנית "אין מצב" בכיכובו הצטלמה באותה האמירות ועלתה לאוויר ב-3 ביולי באותה השנה.
חיים אישיים

לופטין מתגורר כיום ברחובות, הוא נשוי למורן לופטין ולהם שלושה ילדים.
פרסומים בעיתונות הכתובה

David R. Goodsell, M.U.M Magazaine, Short Takes, April 1997, Volume 86, Number 11
The Magazaine of The Magic Circle, Peter Eldin, Name to Watch Out For, January 1997, Volume 91, Number 972
ראו גם

חזי דין
הערות שוליים

↑  חדשות הבידור, באתר הוט - ויינט
↑  #35 ריאיון עם רון לופטין, באתר עוד זווית
↑  "מבוא לקידום ממומן ב-Google", באתר המסלול האקדמי המכללה למנהל
↑  כתבה על כנס הקוסמים הישראלי- בחדשות ערוץ 10, באתר יוטיוב
↑  Short Takes, באתר פליקר
↑  The Magazine of the Magic Circle January 1997, באתר רון לופטין
↑  דן שילון מארח את רונצ'ו הקוסם, באתר יוטיוב
↑  לימוד קסמים עם חזי דין, באתר vimeo
↑  מי יפיל את המאסטר עונה 1 - פרק 3, באתר tvland
↑  מי יפיל את המאסטר פרק 3, באתר ישראמדיה
↑  רון לופטין, מעריב
↑  רון לופטין, ‏רון לופטין ביומן מסע מיוחד: כך זה מרגיש להופיע מול נסיך אמיתי, באתר מעריב אונליין, 17 בפברואר 2022
↑  קיץ ברבנר, ‏"אין מצב!" חוזרת לעונה חדשה ב-YES: "הצילומים היו חלום שמתגשם", באתר מעריב אונליין, 10 ביולי 2022
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "רון לופטין".
פוסטר סיבוב ההופעות של רון לופטין בקאן, צרפת, יולי 2024
שי אזולאי (סופר)

| --- | --- |

שי אזולאי בתל אביב, 2012
 לידה:  24 בדצמבר 1979 (בן 44) תל אביב-יפו, ישראל 
 מדינה:  ישראל 
 לאום:  ישראלי
 עיסוק:  סופר ומתרגם
 מקום לימודים:  הסיטי קולג' של ניו יורק 
 תחום כתיבה:  ספרות
 יצירות בולטות:  לזארטו
 הושפע מ:  חנוך לוין, סמואל בקט, אלבר קאמי
 אתר רשמי
 
שי אזולאי (24 בדצמבר 1979) הוא סופר ומתרגם ישראלי הכותב בעברית ובאנגלית. ב-2019 יצא לאור ספרו הראשון לזארטו בהוצאת פרדס.
חייו וכתיבתו

אזולאי נולד בתל אביב וגדל בישראל ובניו יורק. הוא למד בתיכון מקיף יהוד ושירת בצבא בגדוד שמשון. סיפורו הראשון שראה אור הופיע בעיתון 77 ב-2004, בעת שהיה סטודנט לספרות אנגלית ותקשורת באוניברסיטת תל אביב. לאחר מכן המשיך ללימודי תואר שני בכתיבה יוצרת בסיטי קולג' של ניו יורק, שם כתב את הרומן הראשון שלו, "סלאח האילם" (Salah the Mute) באנגלית, תרם יצירות למספר כתבי עת ספרותיים אמריקאיים, ותרגם את המחזה "יסורי איוב" מאת חנוך לוין, אשר הועלה ב-Theater for the New City בניו יורק ב-2006 וזכה לביקורת חיובית ב"ניו יורק טיימס". כששב לישראל, אזולאי תרגם את "סלאח האילם" לעברית. המחזה "המחלקה" שכתב הוצג בתיאטרון צוותא בשנים 2014–2015 ומחזה קצר פרי עטו, "זה לא אותו הצל", עלה במסגרת פסטיבל תיאטרון קצר 15 של צוותא בדצמבר 2012 בבימויו של ירון מוטולה. ב-2016 סיפור מאת אזולאי זכה במקום השני בתחרות הכתיבה של המגזין הספרותי של פרנסיס פורד קופולה Zoetrope: All-Story. בנוסף, אזולאי כותב ביקורות עבור הניו יורק טיימס.
חייו וכתיבתו > "לזארטו"

לזארטו הוא רומן דיסטופי המתרחש בתל אביב. הסיפור מתחיל בליל חורף אחד, בזמן שנתיבי איילון מוצפים וכל הגשרים המובילים אל העיר מתמוטטים. ביום שלמחרת מוצבת חומת הפרדה לאורך רחוב סלמה ולב העיר - מנחל הירקון עד רחוב סלמה ומנתיבי איילון עד הים - הופך לאזור הסגר. תושבי העיר נאלצים להתמודד עם הניתוק, המחסורים, ועם חוסר הוודאות בנוגע לעתידם ולסיבות להסגר.
הרומן יצא לאור ב-2019 בהוצאת פרדס. בביקורת שכתב בעיתון "הארץ" עמרי הרצוג תיאר את הספר כ-"רומן שאפתני המתנהל במתח גבוה ומעורר פרנויה...דיסטופיה תל אביבית מטרידה וסוחפת, שרדפה אותי בזמן הקריאה וגם אחריה...". בספטמבר 2020 הספר נבחר על ידי עיתון "לאשה" כאחת מהיצירות הישראליות שעשו את השנה תחת הכותרת "הספר שחזה את המגפה".
חייו וכתיבתו > "המחלקה"

ב-2011 כתב אזולאי את המחזה הסאטירי "המחלקה", אשר מציג תמונה קיצונית ואבסורדית של צה"ל. המחזה זכה במקום הראשון בפסטיבל צו קריאה 7 של צוותא במרץ 2012. על פי נימוקי חבר השופטים "אזולאי הצליח ליצור עולם בימתי שנון וחריף, שמאפשר לקהל להסתכל במבט רענן על החוויה הצבאית." לאחר קמפיין הדסטארט מוצלח ההצגה עלתה בצוותא בבימויה של אורנית קשת בספטמבר 2014 וזכתה לביקורות חיוביות, אך גם עוררה סערה בטענה שהיא "מבזה את חיילי צה"ל."
ביבליוגרפיה

המחלקה (2014) - מחזה (מסת"ב 9789655557701)
לזארטו (2019) - רומן (הוצאת פרדס, מסת"ב 9781618384997)
הערות שוליים

↑  לזארטו, באתר הוצאת פרדס
↑  Job and Jesus Combine to Overcome - ביקורת בניו יורק טיימס, 14 בנובמבר 2006 (באנגלית)
↑  פסטיבל תיאטרון קצר #15 באתר צוותא
↑  Twentieth Annual Zoetrope: All-Story Short Fiction Contest
↑  Chasing Down a Deadbeat Dad, With a Knife Strapped to Her Leg by Shay K. Azoulay 23 בפברואר 2021, ניו יורק טיימס
↑  לזארטו, באתר הוצאת פרדס
↑   עמרי הרצוג, "לזארטו": בספר הזה "מדינת תל אביב" נהפכת למציאות דיסטופית, באתר הארץ, 20 בינואר 2020
↑  "שאני גל", מאיה לוין, "לאשה", 14 בספטמבר 2020
↑  מרב יודילוביץ', סאטירה על צה"ל זכתה בפסטיבל למחזאות צעירה, באתר ynet, 1 באפריל 2012
↑  "המחלקה" זכה בפסטיבל צו קריאה - רוני אפרת, וואלה! 1 באפריל 2012
↑  המחלקה: חוסר רצינות עם תהומות של רצינות - איתי אילנאי, ידיעות תל אביב, 24 בדצמבר 2014.
↑  רן בוקר, בכיר בעיריית ת"א: צוותא מבזים את צה"ל, באתר ynet, 6 בינואר 2015
| --- | --- |
בקרת זהויות :  NLI: 987007515008505171  BnF: cb16991414f (data)  GND: 1221218867  ISNI: 0000 0004 4367 0725  LCCN: n2015040008  VIAF: 311794078   WorldCat (עם VIAF): 311794078
שמרית ממן

| --- | --- |
 ענף מדעי:  גאומורפולוגיה, פיזיקה סביבתית 
 מקום לימודים:  אוניברסיטת בן-גוריון בנגב 
 מוסדות:  אוניברסיטת בן-גוריון בנגב 
 
שמרית ממן (נולדה ב-1980) היא חוקרת סביבה וחלל במכון לביטחון חברה ומדינה ומנהלת את המעבדה לחישה מרחוק ודימות פלנטרי באוניברסיטת בן-גוריון, אחת מ-17 מעבדות בעולם המשויכות לנאס"א. ממן משמשת כראש המשרד לתמיכה אזורית לניהול מצבי חירום של האו"ם בישראל, אשר הוקם באוניברסיטת בן-גוריון בסיוע סוכנות החלל הישראלית. תוכניתה She-Space זכתה בשנת 2021 באות הצטיינות מטעם הפדרציה הבינלאומית לאסטרונאוטיקה. ממן זכתה בתואר אשת השנה לשנת תשפ"ג ברדיו דרום ונכללה ברשימת 50 המשפיעות לשנת 2023 בגלובס. ממן שימשה כיו"ר עמותת D-mars והיא חברת הוועד המנהל בקרן רמון.
רקע אקדמי

ממן למדה לימודי תואר ראשון במחלקה לגאוגרפיה ופיתוח סביבתי באוניברסיטת בן-גוריון, לימודי תואר שני במחלקה לפיזיקה סביבתית ואנרגיה סולארית במכונים לחקר המדבר על שם בלאושטיין באוניברסיטת בן-גוריון. תואר שלישי במחלקה לגאוגרפיה באוניברסיטת בן-גוריון, בנושא ימות החול של מרכז אסיה. פוסט דוקטורט בבית ספר ללימודים מתקדמים על שם היימן קרייטמן באוניברסיטת בן-גוריון. במקביל הייתה רכזת "קמפוס ירוק" באוניברסיטה. תחום התמחותה הוא חישה מרחוק וגיאומורפולוגיה איאולית (רוחית).
עבודתה כחוקרת

המעבדה לחישה מרחוק והדמאה פלנטרית (EPIF) באוניברסיטת בן- גוריון בנגב, אחראית על מחקר מדעי רב-תחומי הנאסף מנתוני לוויינים למטרת יישומים סביבתיים, בכלל זה, קידום ופיתוח שיטות חישה מרחוק. המעבדה משמשת גם כאחת המעבדות האזוריות של NASA להדמאות פלנטריות. מטרת המעבדה היא מעקב אחר הנתונים המגיעים מלווייני האוניברסיטה הסורקים את הקרקע. במעבדה ארכיון פעיל בו נאגרים נתונים רבים הכוללים מפות וגאולוגיות של פלנטות קרובות ורחוקות. הוקמה בה גם תחנת קליטה ללוויינים הצופים בכדור הארץ לצורך מחקר סביבתי. בין מחקריה מובילה ממן את תחום החישה מרחוק מננו-לוויינים כאשר במעבדה נמצאת גם התחנה הקרקעית של BGUSAT, ננו הלווין המחקרי הראשון של מדינת ישראל.
הייחוד במחקר של ממן הוא רב־התחומיות שלו. היא משתמשת במידע מלוויינים למספר רב של מחקרים מתחומי הגאוגרפיה, הפיזיקה, ההנדסה ושינוי האקלים. מחקריה כוללים גם חקירת עדויות לזרימת מים במאדים.
המעבדה גם משמשת אחת מ-26 תחנות האו"ם לניטור כדור הארץ בעת אסון. משרד התמיכה האזורי לניהול מצבי חירום מבוסס על נתונים הנאספים מהחלל. הוא מאגד את הידע, הניסיון והיכולות שמציעות המדינות החברות בו במטרה להפחית מצבי סיכון ומקרי חירום ברחבי העולם. ממן מומחית ב-UN-Spider. עבודתה כוללת חיזוי אסונות טבע, והנחית צוותי חילוץ בעת רעידות אדמה בנוגע למיקום החילוץ המשוער. דרך המחקר מהחלל מתאפשר ללמוד על מקומות שהנגישות אליהם קשה ולעיתים אף בלתי אפשרית: אזורים ממוקשים, אזורי בולענים וכן אזורי אסון שהגישה אליהם מסוכנת. דמאות לוויין מאפשרות לרכוש ידע חיוני שלא ניתן להשיגו בדרכים אחרות, גם בשל הכיסוי המרחבי הגדול, שמתאפשר על ידי צילום מהחלל וגם הודות לתדירות הצילומים הגבוהה, המאפשרת לתעד שינויים ואף לתעד את האסון בזמן אמת.
נכון ל-2024 עוסקת ממן בפיתוח אלגוריתמים למערכות התרעה מוקדמת אשר מזהות סימנים מעידים לאסון שעומד להתרחש, מעריכות את הנזק שצפוי להתרחש ויכולות לבנות תוכנית לשיקום. בנוסף עובדת ממן עם שותפים בהודו על מערכת מבוססת בינה מלאכותית ונתוני חישה מרחוק, שתוכל להתריע על שיטפונות מבעוד מועד.
במסגרת עבודתה באו"ם עוסקת ממן בניהול אירועי חרום, ייעוץ לממשלות, קידום מחקר, קידום שתופי פעולה בינלאומיים, בניית יכולות-על טכנולוגיות מבוססות חלל לניהול אסונות והפצת שיטות ותוצאות מתצפיות על כדור הארץ. בעת שגרה מתמקדים המחקרים במסגרת זו בתכנון תגובות חירום במצבים שונים והערכות לקראת אסונות טבע.
תוכנית She Space

ד"ר ממן מובילה מגוון תוכניות חינוכיות וקהילתיות בארץ ובעולם, המקדמות נושאי STEAM מגוונים. זאת דרך שימוש בטכנולוגיות לחקר כדור הארץ ומקרים אנלוגיים למאדים ונוגה, כדוגמת תוכנית She Space אשר מיועדת לתלמידות בלבד.
תכלית הפרויקט לעודד נערות להתנסות בלימודי מתמטיקה, הנדסה, מדעים וטכנולוגיה. במסגרת הפרויקט נערות בגילאי תיכון לוקחות חלק במחקר פעיל במעבדות מחקר בהן פועלים חוקרים בכירים המשמשים כמנטורים. כחלק מן הפרויקט פותחו שיטות ייחודיות לעיבוד תמונות ללוויין ונוס של סוכנויות החלל הישראלית והצרפתי, והופק מידע סביבתי רב-ערך מדמאות הלוויין. לאור הצלחת הפרויקט הצטרפו אליו צוותי מחקר מגרמניה, ארצות הברית, וברזיל ולאחר מכן גם מדרום קוריאה, ספרד, טוגו פרו, ומדינות נוספות והוא הפך לבינלאומי - She Space International.
תוכניתה She-Space זכתה בשנת 2021 באות הצטיינות מטעם הפדרציה הבינלאומית לאסטרונאוטיקה (The International Astronautical Federation). האות ניתן לצוות המעבדה לחישה מרחוק ודימות פלנטרי על הפרויקט החינוכי SheSpace, שיצא לדרך בשנת 2017 בתמיכת סוכנות החלל הישראלית במשרד המדע והטכנולוגיה ובשיתוף בית יציב. במסגרת הפרויקט נערות מישראל וממדינות אחרות חוקרות באמצעות לוויינים את השפעות הסביבה על האקלים. כל קבוצה עוסקת בסוגיה סביבתית הרלוונטית למדינה שלה, באמצעות הלוויין של מדינתה, תוך שיתוף פעולה חוצה גבולות.
בנימוקים להענקת האות צוין כי "תוכנית She-Space היא דוגמה ומופת לפרויקטים מתפתחים, שעם הזמן מרחיבים את טווח הכלים והיישומים שלהם, פורצים את גבולות המדינה והשפעתם ניכרת גם ברמה הבינלאומית". חלוקת הפרסים נערכה בכנס האסטרונאוטיקה הבינלאומי (IAC) שהתקיים בדובאי.
ממן היא אחת ממייסדות עמותת Wispace אשר שמה לה למטרה לקדם הוגנות מגדרית בקרב נשים העוסקות במגוון מקצועות החלל בישראל. היא נבחרה לשמש כמנטורית של האו"ם UNOOSA ברשת SPACE4WOMEN (רשת נשות החלל של האו"ם)
הערות שוליים

↑  שמרית ממן, "חוקרים פרטיים": סלפי מהחלל, באתר ynet, 13 במרץ 2021
↑  101.5-אשת השנה של רדיו דרום: ד"ר שמרית ממן, באתר 101.5
↑  "המדענית שחוקרת מנהרות ובולענים מהחלל". Globes. 2021-12-14. נבדק ב-2024-01-31.
↑  עיתון אוניברסיטת בן-גוריון בנגב, באתר digitaler.cld.bz
↑  האו"ם ואונ' בן גוריון בשת"פ לזיהוי סיכונים מהחלל, באתר ynet, 13 באוקטובר 2020
↑  "הגענו לגרגירי חול במאדים. אז כן, כולם חשופים מהחלל, גם חמאס וחיזבאללה", באתר www.israelhayom.co.il
↑  נשים בחלל | ד"ר שמרית ממן | פרק 93 | רעב לידע פודקאסט עם אור דניאל, נבדק ב-2024-02-04
↑  שואפת הכי גבוה
↑  אוניברסיטת בן גוריון, הפדרציה הבינלאומית לאסטרונאוטיקה תעניק אות הצטיינות לד"ר שמרית ממן וצוות פרויקט SHE-SPACE, באתר הידען - Hayadan, ‏2021-05-10
↑  עיתון אוניברסיטת בן-גוריון בנגב, באתר digitaler.cld.bz
↑  Shimrit Maman, WiSpace
↑  2023 Mentor: Shimrit Maman | Space4Women, space4women.unoosa.org
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "שמרית ממן".
| --- | --- |
בקרת זהויות :  NLI: 987007300530805171  ORCID: 0000-0001-7704-4966
שניאור זלמן רווח

| --- | --- |

הרב שניאור זלמן רווח עם הראשון לציון הרב עובדיה יוסף
 לידה:  6 במאי 1970 (בן 54) ל' בניסן תש"ל סווטוזרבו, הרפובליקה הפדרלית הסוציאליסטית של יוגוסלביה יוגוסלביה 
 מדינה:  ישראל 
 השכלה:  ישיבת קול תורה 
 תפקידים נוספים:  ראש המכון למצוות התלויות בארץ, רב אזורי במועצה אזורית גזר, רב קהילת משכן התורה באלעד, רב היישוב בית עוזיאל
 פרסים והוקרה:  פרס הרב טולידאנו לספרות תורנית; פרס לספרות תורנית בני ברק
 
הרב שניאור זלמן רווח (נולד בל' בניסן תש"ל, 1970) הוא ראש המכון למצוות התלויות בארץ, רב אזורי במועצה אזורית גזר ורב קהילת משכן התורה באלעד. בעבר כיהן כרב היישוב בית עוזיאל.
ביוגרפיה

נולד בסווטוזרבו שביוגוסלביה (כיום, יגודינה (אנ') שבסרביה) לישראל רווח ולמרגלית, בתו של הרב מסעוד ריוח. למד את לימודיו התורניים בישראל בישיבת קול תורה, ובהמשך בישיבת בית הכרם אצל הרב ישראל קליינר. בשנת 1990 הוא נשא את רחל לבית פרוור ולהם שבעה ילדים. בשנת 1991 קיבל הסמכה לשחיטה מאת הרב משה מלכה, ושנה לאחר מכן הוסמך להוראה מטעם הרבנות הראשית לישראל. בשנת 1993 מונה לכהן כרב המושב בית עוזיאל שבשפלה, תפקיד שבו החזיק עד 2018. מאז 1997 מכהן גם כרב אזורי במועצה אזורית גזר.
בשנת 1994 הקים את המכון למצוות התלויות בארץ, העוסק בענייני מצוות התלויות בארץ ובכשרות המזון. בין השנים 2004–2013 שימש כפוסק של 'המחלקה לכשרות ארצית' ברבנות הראשית לישראל, גוף האחראי על הכשרות במקומות שבהם אין רבנות מקומית כמו במגזר הערבי ובנמל התעופה בן-גוריון. בשנת 2009 מונה מטעם ארגון הכשרות העולמי OU כרב האחראי על ההשגחה במרוקו ובתוניס.
בשנת 2016 הוקמה בעיר אלעד קהילת משכן התורה הכוללת גם כולל אברכים, בית הוראה ובית דין לממונות, והחל נבחר לכהן כרב הקהילה, כראש בית ההוראה, וכחבר בבית הדין.
פסיקותיו

פפאיה, אננס ופסיפלורה נחשבים לפרי האדמה ולא לפרי העץ. פסיקה זו באה לאחר שהרב עובדיה יוסף שלח אותו לזרוע בעצמו את זרעי צמחים פפאיה ולבדוק האם הצמח נותן פירות בתוך שנה מהזריעה (אחד הקריטריונים ההלכתיים להבחנה בין פרי האדמה לפרי העץ), ומשראה שהפירות ניתנו תוך שמונה חודשים – הכריע שלא מדובר בפרי העץ.
הכריע לאסור אכילת דגים שבבשרם מצויה תולעת אניסאקיס.
זכוכית בורוסיליקט (פיירקס) וכיריים קרמיות נחשבות כזכוכית.
אין צורך בכשרות לפסח על חומרי ניקוי וכדומה.
דגי מוריגן הכתם, סיכן וקינג-קליפ הם כשרים. לצורך הכשרת דגים אלו נסע למדינות שונים לערוך תצפיות ומחקרים.
ספריו

זיכרון אשר – שזורי זהב – חלק א' – על חייו של סבו הרב מסעוד ריוח ודברי תורתו; חלק ב' – מאמרים מאת הרב רווח על סוגיות בש"ס.
ביכורי שדה – הלכות מעשר עני. על ספרו זה זכה בפרס הרב טולידאנו לספרות תורנית לשנת ה'תשנ"ח.
קצירת השדה – הלכות תרומות ומעשרות, שני כרכים.
ספר תבואת השדה – הלכות חלה.
ספר שביתת השדה – הלכות שביעית.
עץ השדה – הלכות ערלה ונטע רבעי.
גבולות השדה – גבולות ארץ ישראל בליווי מפה צבעונית.
תולעת שני – דיני חרקים במזון וסקירה אנטומולוגית על החרקים המצויים בחי ובצומח בליווי תמונות. ארבעה כרכים.
שו"ת חלקת השדה על דיני מצוות התלויות בארץ. חמישה כרכים.
שו"ת שש משזר בנושאים שונים. שלושה כרכים.
ישמח ישראל (על שם אביו) – דרושים וחידושים, על מצוות הארץ, פרשיות השבוע, מעגל החיים ועוד.
זמרת הארץ, מצוות התלויות בארץ לתלמידים, עם איורים. יחד עם הרב יהודה אדרי.
שביתת הארץ – דיני שביעית לילדים. יחד עם הרב דוד אביטן.
גידולי השדה – תמצית דיני מצוות התלויות בארץ.
סימני טהרה בדגים – אימתי יש ואימתי אין צורך בהשגחה צמודה בעיבוד דגים
שירה חדשה – פיוטים לאירועים ומועדים.
מרגלית הים (על שם אמו) – סידור לשבת כמנהג משפחת אמו בתוספת פיוטים וענייני הלכה.
מדריך כשרותי – על האופנים השונים בבדיקת דגים וצמחי ים מחרקים וטפילים – הלכות שרץ הים, הדרכה מעשית לבדיקת דגי ים ודגי אגמים ובריכות, הדרכה לרבנים ומשגיחים על אופן הפיקוח בבריכות הגידול, המדריך מלווה בתמונות צבעוניות.
על סדרת ספריו על מצוות התלויות בארץ זכה בפרס לספרות תורנית בני ברק לשנת 2017.
בנוסף, ההדיר את ספר חובת הארץ מאת הרב ניסים כדורי בתוספת מקורות והערות. בשנת שמיטה תשפ"ב ההדיר את ביאור עיר חדשה למשניות זרעים לראשונה מכתב יד.
הערות שוליים

↑  ישמח ישראל חלק א עמ' לח.
↑  שו"ת חלקת השדה ח"א סימנים י-יג.
↑  שו"ת הרדב"ז חלק ג סימן תקלא. כמותו פסקו כמה פוסקים: רב פעלים חלק ב סימן ל; יחוה דעת חלק ד סימן נב; איש מצליח חלק ב יורה דעה סימן מה; ציץ אליעזר חלק ב סימן טו.
↑  תולעת שני סוף כרך א; שש משזר חלק א
↑  קובץ ויען שמואל תשע"ט; תנובות שדה גיליון 149.
↑  שש משזר ח"ב או"ח סי' יא.
↑  ספר תולעת שני סוף חלק שני. שו"ת שש משזר כרך א סי' ג. וראו כאן.
↑  ראו כאן
↑  ראו כאן
| --- | --- |
בקרת זהויות :  NLI: 987007302683705171  ISNI: 0000 0001 1904 8416  LCCN: nr97036769  VIAF: 51598697   WorldCat (עם VIAF): 51598697 
הרב שניאור רווח מגיש את ספר המשפטים פסקי בית הדין מראכש, לשר הדתות המרוקאי מר אחמד טאופיק
אצל הרב חיים קנייבסקי עם תאורת על-סגול בודק הימצאות תולעי אניסאקיס בדג סלמון שמקורו מן הים
הרב רווח בודק קשקשים בדג החרב, תטואן, מרוקו
מעד'א חסבאני

מעד'א חסבאני הוא קצין צה"ל בדימוס. הגיע לדרגת תת-אלוף וכיהן כראש מטה פיקוד המרכז וכסגן מפקד מתאם פעולות הממשלה בשטחים. כיהן כראש המועצה המקומית יאנוח-ג'ת בשנים 2013–2018.